Kudina külanõukogu
Kudina külanõukogu oli külanõukogu Eesti NSV-s aastatel 1945–1954. Kudina külanõukogu moodustati 1945 septembris Tartumaal Kudina vallas. Külanõukogu keskus asus Kudina külas. Seoses maakondade ja valdade likvideerimise ning maarajoonide moodustamisega arvati Kudina külanõukogu 1950 septembris Jõgeva rajooni koosseisu. 1954 juunis Kudina külanõukogu likvideeriti, selle territoorium liideti Palamuse külanõukoguga.